
ΑΠΟΣΠΑΣΜΑ                        
Από το πρακτικό της με αριθ. 13ης/2024 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 126/2024
Στην Λευκάδα σήμερα  στις 10 του μηνός Απριλίου  του έτους  2024,  ημέρα  Τετάρτη  και  ώρα  12:00,  ήλθε σε τακτική συνεδρίαση η Δημοτική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010, όπως αντικαταστάθηκε από το άρθρο 77 του Ν. 4555/18, των άρθρων 8, 9 & 26 του Ν. 5056/2023, την υπ΄ άριθ. 1328/110575/2023/23-12-2023 εγκ. Υπ. Εσωτερικών και τις δ/ξεις του άρθρου 55 του Ν.5083/2024, και αρ.303/30971/2-4-24 εγκ. ΥΠ.ΕΣ ύστερα από την αριθ.: 7052/5.4.2024  έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω επτά (7) μέλη, άρχισε η Συνεδρίαση.

Τα πρακτικά τηρήθηκαν από την γραμματέα της Δημοτικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Η κα Μαργέλη Μαρία, αναπληρωματικό μέλος της Δ.Ε., αναπληρώνει το τακτικό μέλος κ. Καραγιάννη Αθανάσιο.

Ο κ. Καλός Χαράλαμπος, αποχώρησε πριν την συζήτηση του 9ου θέματος της Η.Δ.

Ο κ. Σέρβος Κωνσταντίνος, αναπληρωματικό μέλος της Δ.Ε., ο οποίος αναπληρώνει το τακτικό μέλος κ. Δρακονταειδή Κωνσταντίνο, αποχώρησε πριν την συζήτηση του 10ου θέματος της Η.Δ.

Τέθηκαν για συζήτηση τρία (3) θέματα Εκτός Ημερήσιας Διάταξης.

ΘΕΜΑ 1ο: Απόφαση Δ.Ε. επί της από 21.12.2023 (αρ. εκθ. καταθ. 335/2023) αγωγή της Κ. Μ. του Π. κατά του Δήμου Λευκάδας ενώπιον του Μονομελούς Πρωτοδικείου Λευκάδας. 

Εισηγητής: Δημήτριος Μασούρας, δικηγόρος του Δήμου

Ο Πρόεδρος της Δ.Ε. Δρ. Ξενοφών Ν. Βεργίνης, Δήμαρχος, έδωσε τον λόγο στον  δικηγόρο του Δήμου, κ. Δημήτριο Μασούρα, ο οποίος εισηγούμενος το θέμα, έθεσε υπόψη των μελών της Επιτροπής την εξής γνωμοδότησή του:
«Με την εν θέματι αγωγή της η αντίδικος ζητά, μεταξύ των άλλων  αιτημάτων της, να αναγνωρισθεί η κυριότητά της στο επίδικο εδαφικό τμήμα που περιγράφεται στην αγωγή και αποτυπώνεται στο από μηνός Μαΐου 2021 τοπογραφικό διάγραμμα του Πολιτικού Μηχανικού Γρηγορίου Μπουρσινού, συνημμένο στην ως άνω αγωγή και το οποίο βρίσκεται στην περιφέρεια της Τοπικής Κοινότητας Καρυάς του Δήμου Λευκάδας, στην ειδικότερη θέση «ΚΟΥΝΤΡΙ».

       Συγκεκριμένα, εκτός των άλλων επίδικων τμημάτων που περιγράφονται, γίνεται λόγος για το κάτωθι επίδικο, ήτοι εδαφικό τμήμα συνολικού εμβαδού 48,17 τ.μ., το οποίο αποτυπώνεται στο τοπογραφικό διάγραμμα με τα στοιχεία «ΤΜΗΜΑ Δ-1»  και αποτελεί κατά το κτηματολόγιο τμήμα δημοτικής οδού με ΚΑΕΚ 34020ΕΚ00018. 

       Η άποψη της υπηρεσίας μας, προς την οποία μέχρι σήμερα δεν περιήλθαν απόψεις από τις συναρμόδιες υπηρεσίες ή την τοπική κοινότητα, είναι ότι θα πρέπει ο Δήμος Λευκάδας να αρνηθεί την από 21.12.2023 (αρ. εκθ. καταθ. 335/2023) αγωγή της αντιδίκου εναντίον μας. Η υπό κρίση αγωγή θα πρέπει να απορριφθεί, διότι θέτει σε κίνδυνο τα συμφέροντα του Δήμου μειώνοντας σημαντικά την ενεστώσα περιουσία του με την ευρεία έννοια, καθώς και τη χρήση της επίδικης δημοτικής οδού, από αόριστο αριθμό ανθρώπων.

       Καταληκτική ερμηνεία υποβολής προτάσεων η 22/04/2024. 

                                  ΓΙΑ ΤΟΥΣ ΛΟΓΟΥΣ ΑΥΤΟΥΣ

     Εισηγούμαστε στην Δ.Ε. την χορήγηση εντολής στον δικηγόρο του Δήμου Λευκάδας με πάγια αντιμισθία Δημήτριο Ν. Μασούρα, να αντικρούσει την ως άνω αγωγή υποβάλλοντας προτάσεις και σχετικά έγγραφα και εν γένει να εκπροσωπεί τον Δήμο Λευκάδας  μέχρι την τελεσιδικία της υποθέσεως.» 

Ακολούθησε συζήτηση και τοποθετήσεις των μελών της Επιτροπής.

Μετά από διαλογική συζήτηση, η Δ.Ε.  αφού  έλαβε υπόψη της:

· την ανωτέρω εισήγηση

· τις δ/ξεις  του άρθρου 75 του Ν.3852/2010 , όπως αντικαταστάθηκε από το άρθρο 77 του Ν. 4555/18

· τις δ/ξεις των άρθρων 8, 9 & 26 του Ν. 5056/2023
· τις δ/ξεις του άρθρου 55 του Ν.5083/2024
· την υπ΄αριθ. 1328/110575/2023/23-12-2023 εγκ. Υπ. Εσωτερικών
· την υπ΄αριθ. 303/30971/2-4-24 εγκ. Υπ. Εσωτερικών 

ΑΠΟΦΑΣΙΖΕΙ ΟΜΟΦΩΝΑ

Χορηγεί εντολή στον δικηγόρο του Δήμου Λευκάδας με πάγια αντιμισθία Δημήτριο Ν. Μασούρα, να αντικρούσει την από 21.12.2023 (αρ. εκθ. καταθ. 335/2023) αγωγή της Κ. Μ. του Π. κατά του Δήμου Λευκάδας ενώπιον του Μονομελούς Πρωτοδικείου Λευκάδας υποβάλλοντας προτάσεις και σχετικά έγγραφα και εν γένει να εκπροσωπεί τον Δήμο Λευκάδας  μέχρι την τελεσιδικία της υποθέσεως.
Η απόφαση αυτή πήρε αύξοντα αριθμό: 126/2024.              
     

          Ο Πρόεδρος 

                          

 Τα Μέλη

    
          Δρ. ΞΕΝΟΦΩΝ Ν. ΒΕΡΓΙΝΗΣ

                                   ΔΗΜΑΡΧΟΣ[image: image1.png]

